**ԱՄՓՈՓԱԹԵՐԹ**

**«ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2021-2023 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2022 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ»** **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն**
 | **24.02.2023թ.** |
| **N01/9-1/3368-2023** |
| 1. Նախագծի N 1 հավելվածի 12-րդ կետի համաձայն՝ Ծրագրի N 2 հավելվածի «Պետական գույքի վարձակալությունից սպասվելիք մուտքերի վերաբերյալ» 6-րդ ցանկով ՀՀ 2022թ-ին պետական բյուջե կանխատեսվող (սպասվելիք) դրամական մուտքերը սահմանվել են 158,000.0 հազար դրամ, որի դիմաց ՀՀ 2022թ-ին պետական բյուջե մուտքագրվել է 470,288.7 հազար դրամ: Մինչդեռ գանձապետարանում առկա տվյալների համաձայն մուտքագրվել է 456,590.8 հազար դրամ: Ելնելով վերոգրյալից՝ առաջարկում ենք հստակեցնել պետական հիմնարկների հաշվեկշիռներում հաշվառվող գույքի վարձակալությունից ՀՀ 2022 թվականի պետական բյուջե մուտքագրված գումարի չափը: | 1. Չի ընդունվել:2022 ֆինանսական տարվա կտրվածքով Հաշվապահական հաշվառման և ֆինանսատնտեսական վարչության կողմից «Պետական ձեռնարկությունների և գույքի վարձակալությունից և օգտագործման վարձավճարներ» գանձապետական թիվ 900005220117 հաշվով հավաքագրված վարձավճարները կազմել են 470,288.7 հազ.դրամ: ՀՀ ֆինանսների նախարարության կողմից գրությամբ ներկայացվել է 456,590.8 հազ.դրամի մուտք: Տարբերությունը պայմանավորված է նախորդ ժամանակահատվածում տվյալ հաշվին մուտքագրված և 2022 թվականի ընթացքում հետ վերադարձված գումարներով: Մասնավորապես. -«Հայաստանի պետական հետաքրքրությունների ֆոնդ» ՓԲԸ-ի 13,344.0 հազ.դրամի 03.06.2022թ.-ի հետ վերադարձ,-«Հայաստանի Կիոկուշին կարատեի ֆեդերացիա» ՀԿ-ի 38.0 հազ.դրամի 15.07.2022թ.-ի հետ վերադարձ,-«Դիագնոստիկա բժշկական միավորում» ԲԲԸ-ի 316.0 հազ.դրամի 16.08.2022թ.-ի հետ վերադարձ: |
| **2. ՀՀ արդարադատության նախարարություն** | **20.02.2023թ.** |
| **N/27.3/8483-2023** |
| 1. «Պետական գույքի կառավարման 2021-2023 թվականների ծրագրի կատարման 2022 թվականի տարեկան հաշվետվությունը հաստատելու մասին» Հայաստանի Հանրապետության կառավարության որոշման նախագծի Հավելվածի (այսուհետ՝ Հավելված) 1-ին կետն անհրաժեշտ է խմբագրել, մասնավորապես՝ «6-րդ հոդվածի» բառերից հետո անհրաժեշտ է լրացնել «1-ին մասի» բառերը՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները: 2. Հավելվածի 5-րդ կետի՝ 1) 1-ին ենթակետն անհրաժեշտ է խմբագրել, մասնավորապես՝ «օրենքով հաստատված» բառերն անհրաժեշտ է փոխարինել «օրենքը, որով 2017 թվականի հունիսի 9-ի «Պետական գույքի մասնավորեցման 2017-2020 թվականների ծրագրի մասին» ՀՕ-95-Ն օրենքի» բառերով, հանել «Հայաստանի Հանրապետության տարածքային կառավարման և ենթակառուցվածքների նախարարությամբ՝» բառերը, իսկ «Հեր-Հեր» բառերը փոխարինել «Հեր-Հեր» հիդրոէլեկտրակայան» բառերով՝ նկատի ունենալով «Պետական գույքի մասնավորեցման 2017-2020 թվականների ծրագրի մասին» ՀՕ-95-Ն օրենքի 1-ին հավելվածի 49-րդ կետը: 2) 2-րդ ենթակետն անհրաժեշտ է խմբագրել, մասնավորապես՝ նշել հիշատակված ՀՀ կառավարության որոշման լրիվ անվանումը՝ համաձայն «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջների: Նույն դիտողությունը վերաբերում է նաև Հավելվածի հիշյալ կետի 3-րդ և 4-րդ ենթակետերին: 3) 5-րդ ենթակետն անհրաժեշտ է խմբագրել և նշել հիշատակված օրենքների ճիշտ անվանումները, մասնավորապես՝ «Հայաստանի Հանրապետության հողային օրենսգրքում փոփոխություն և լրացումներ կատարելու մասին» ՀՕ-519-Ն, «Պետական գույքի կառավարման մասին» օրենքում փոփոխություն և լրացումներ կատարելու մասին» ՀՕ-520-Ն և «Տեղական ինքնակառավարման մասին» օրենքում լրացում կատարելու մասին» ՀՕ-525-Ն օրենքները» բառերն անհրաժեշտ է փոխարինել «Հայաստանի Հանրապետության հողային օրենսգրքում փոփոխություններ և լրացում կատարելու մասին» ՀՕ-519-Ն, «Պետական գույքի կառավարման մասին» օրենքում փոփոխություններ կատարելու մասին» ՀՕ-520-Ն և «Տեղական ինքնակառավարման մասին» օրենքում փոփոխություններ կատարելու մասին» ՀՕ-525-Ն օրենքները» բառերով: 3. Հավելվածի 10-րդ կետի՝ 1) 1-ին ենթակետի ա. պարբերությունում «հունիսի 22-ի» բառերն անհրաժեշտ է փոխարինել «հունիսի 17-ի» բառերով՝ նկատի ունենալով Հայաստանի Հանրապետության կառավարության 2022 թվականի հունիսի 17-ի թիվ 914-Ա որոշման վավերապայմանները: 2) 1-ին և 2-րդ ենթակետերի, 16-րդ կետի 2-րդ և 3-րդ ենթակետերի պարբերությունների, 15-րդ կետի ենթակետերի համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջներին, որոնց համաձայն՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:  4. Հավելվածին կից ներկայացված Ցանկերի համարակալումն առաջարկում ենք վերանայել, մասնավորապես՝ Ցանկ 2-ին հաջորդում է Ցանկ 4-ը: 5. Ցանկ 2-ի 3-րդ սյունակի անվանման մեջ «հասցեն» բառն առաջարկում ենք փոխարինել «գտնվելու վայրը» բառերով: 6. Ցանկ 2-ի 7-րդ կետում «07.07.2022» թվերն անհրաժեշտ է փոխարինել «07.04.2022» թվերով՝ նկատի ունենալով Հայաստանի Հանրապետության կառավարության 2022 թվականի ապրիլի 7-ի թիվ 449-Ա որոշման վավերապայմանները: | 1. Ընդունվել է:  1) Ընդունվել է:2) Ընդունվել է:3) Ընդունվել է:1) Ընդունվել է:2) Ընդունվել է:4. Ընդունվել է:5. Ընդունվել է:6. Ընդունվել է: |
| **3. Վարչապետի աշխատակազմ՝****փոխվարչապետ Մհեր Գրիգորյանի գրասենյակի կողմից տրամադրված եզրակացություն** | **11.04.2023թ.** |
| **N02/08.1/12349-2023** |
| Հաշվետվության կառուցվածքը ու ներկայացման ձևը հասկանալի չեն: Մասնավորապես՝ա. Հստակ չէ, թե ներկայացված միջոցառումները Ծրագրով սահմանված որ հանձնառության ու նպատակի իրականացմանն են նպաստում:բ. Քանի որ Ծրագրում ի սկզբանե միջոցառումների բաշխում ըստ տարիների չի եղել, հնարավոր չէ գնահատել, թե ինչպիսին է եղել հաշվետու տարվա կատարողականը։ գ. Հասկանալի չէ նաև, թե եռամյա ծրագրի առկայության պարագայում որն է եղել ռազմավարություն մշակելու անհրաժեշտությունը, քանի որ, ըստ էության, եռամյա ծրագիրը ոլորտի զարգացման ռազմավարական փաստաթուղթն է:3. Առաջարկում ենք հաշվետվությունը վերախմբագրել հետևյալ տրամաբանությամբ՝1.     Ներածություն, որով ամփոփ կներկայացվեն կատարողականի հիմնական ցուցանիշները, մասնավորապես՝ ծրագրով հաստատված ընդհանուր միջոցառումներից քանիսն է կատարված, որքան են եղել գեներացված եկամտային հոսքերը, Ծրագրով սահմանված նպատակներից որոնք են և որքանով են իրականացվել և այլն:2.   Կատարողականը՝ հետևյալ կառուցվածքով. Նպատակ (համաձայն եռամյա ծրագրի), նպատակին հասնելու համար իրականացված միջոցառում՝ իր քանակական ու որակական ցուցանիշներով: Իրավական ակտերի ներկայացման պարագայում անհրաժեշտ է հակիրճ ներկայացնել դրանց ընդունման նպատակը: 3.   Առաջիկա քայլերը, որով ամփոփ կներկայացվեն 2023 թվականի անելիքները՝ հիմնական խմբերով: | ա. Ընդունվել է: Նախագծի 6-րդ կետով հստակեցվել է Ծրագրի կատարողականին առնչվող համապատասխան կետը, որին համահունչ էլ հաշվետվությունում նկարագրված են Ծրագրով սահմանված միջոցառումներն ու հաշվետու տարում այդ միջոցառումների կատարումը:բ. Ընդունվել է: Հաշվետվությունը հանդիսանում է որպես 2022 թվականի հաշվետու տարում եռամյա Ծրագրով սահմանված միջոցառումների իրականացման արդյունքների արտացոլում: Գնահատելու համար ներկայացվում է համեմատական տեղեկանք նախորդ տարվա և հաշվետու տարվա կատարողականների վերաբերյալ:գ. Պարզաբանում.Նշվածի վերաբերյալ հայտնում ենք, որ պետական գույքի կառավարման ռազմավարությունը մշակվել է եռամյա ծրագրի ընդունումից հետո Կոմիտեում տեղի ունեցած ղեկավար կազմի փոփոխությամբ պայմանավորված մի շարք բարեփոխումների նախաձեռնություններից ելնելով՝ առաջիկա հինգ տարների համար։ Հիմնական բարեփոխման նպատակը պետական գույքի կառավարմանն առնչվող օրենսդրական դաշտի կնոնակարգումն է մեկ միասնական իրավական ակտի միջոցով, որի արդյունքում էլ կբարեփոխվեն ոլորտին վերաբերող նորմատիվ իրավական ակտերը, ինչպես նաև էականորեն կկրճատվի դրանց քանակը։3. Ընդունվել է:Նախագիծը խմբագրվել է ներածությամբ, որում նշվել են գեներացված եկամտային հոսքերը, ինչպես նաև 2021, 2022 թթ-ի եկամուտների համեմատական տեղեկանքը։2. Ընդունվել է:Համապատասխանաբար հստակեցվել է իրավական ակտերի ընդունման նպատակը: 3. Ընդունվել է:Հաշվետվությունով ներկայացվել են նաև 2023 թվականի անելիքները: |